25/02/2010 | Administración LocalMunicipal
A Coruña
Servizo de Rehabilitación Urbana e Vivenda
Procedimiento sancionador

ANUNCIO En cumprimento do establecido nos artigos 59.5 e 60 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, notificase o seguinte Decreto aos destinatarios que se indican a continuación: – Rehabilitación Inmobiliaria San Andrés, S. L. Polo Concelleiro responsable de Rehabilitación Urbana e Vivenda, con data 07 de xaneiro de 2010, ditouse o seguinte: “DECRETO Visto o informe da Xefa do Departamento de Vivenda, conformado pola xefa do Servizo de Arquitectura, Vivenda e Rehabilitación, que antecede ao presente Decreto e en uso das facultades que me confire a Lei 7/1985, do 2 de abril, reguladora das Bases do Réxime Local, modificada pola Lei 57/2003, do 16 de decembro, de Medidas para a Modernización do Goberno Local, e de acordo coa delegación realizada a xeito de Decreto con data de 21 de xuño de 2007, DISPOÑO 1.–Impoñer nova multa coercitiva por importe de 1.500 € a REHABILITACIÓN INMOBILIARIA SAN ANDRÉS S. L., con CIF B-15156532, propietaria do inmoble sito en rúa Orzán, 192, por non cumprir a orde de obras urxentes recollida no Decreto do 3 de xullo de 2008, 11 de decembro 2008 e 11 de marzo de 2009. A devandita contía, deberá de ser ingresada na Caixa Municipal antes do último día hábil do mes seguinte ao de recibir a presente notificación, advertíndoo que de non o facer se lle exaccionará en vía de constrinximento.2.–Reiterar a orde de adopción de medidas de seguridade indicadas no informe técnico de 28 de novembro de 2008, do seguinte tenor: “As medidas de seguridade dispostas non son eficaces e carecen de outras medidas necesarias –ocos valeiros sen protección ninghuna–, polo que se fai preciso a adopción de medidas de seguridade na mesma e a supervisión baixo a dirección de técnico competente e o seu mantemento no caso de dilatarse a execución no tempo.” As medidas adoptadas comunicaranse a esta Oficina municipal de Rehabilitación para a súa avaliación técnica nun prazo non superior a 5 días.3.–Con independencia do anterior, a propiedade deberá presentar na Oficina Municipal de Rehabilitación e Vivenda situada no Centro de Ocio do Porto (Avda. Alférez Provisional, s/n), no prazo de 1 mes proxecto técnico visado e elaborado por arquitecto con relación á rehabilitación e conservación xeral do inmoble.4.–Advírtese aos propietarios do inmoble que, transcorrido o prazo e en caso de incumprimento da orde de execución sen executala, poderase proceder á súa execución subsidiaria ou á reiteración das multas coercitivas, ata lograr a execución das obras ordenadas. Así mesmo, poderá iniciarse o procedemento expropiatorio previsto na Lei 9/2002 de Ordenación Urbanística e do Medio Rural de Galiza, unha vez declarado o incumprimento de deber de rehabilitar ou ben, no caso que se cumpran os presupostos exixidos de conformidade no artigo 30 da Lei de Vivenda de Galicia, poderá iniciarse o procedemento por incumprimento da función social da propiedade. A Coruña, 7 de xaneiro de 2010. O ALCALDE, P. D. - O CONCELLEIRO RESPONSABLE DE REHABILITACIÓN URBANA E VIVENDA Asdo.: Mario López Rico (asinado)” Contra o referido Decreto, que é firme en vía administrativa, poderá interpoñer recurso contencioso-administrativo ante o Xulgado do Contencioso Administrativo de A Coruña no prazo de dous meses, a contar dende o día seguinte aquel en que se practique a notificación (art.46 da Lei Reguladora da Xurisdición Contencioso-Administrativa do 13 de xullo de 1998). Se ben, previamente cabe interpoñer con carácter potestativo recurso de reposición ante o propio órgano que ditou o acto ou acordo no prazo de un mes, en cuxo caso o prazo para a presentación do recurso contencioso-administrativo empezará a contarse dende a notificación da resolución desestimatoria, se fose expresa ou despois da súa desestimación tácita, que se producirá se no prazo dun mes non se resolve o recurso de reposición interposto. Non obstante poderá interpoñer calquera outro recurso que considere procedente. A Coruña, a 04 de febreiro de 2010. O CONCELLEIRO RESPONSABLE DE REHABILITACIÓN URBANA E VIVENDA Asdo.: Mario López Rico